Diari Oficial de la Generalitat Valenciana


Sumari del DOGV 8535, del 25-04-2019 (2019/4150)

Extracte de la Resolució de 16 d'abril de 2019, de la Conselleria d'Educació, Investigació, Cultura i Esport, per la qual es convoca concurs públic per a la concessió de subvencions per a galeristes de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4150


Data del document
:   16-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 16 d'abril de 2019, de la Conselleria d'Educació, Investigació, Cultura i Esport, per la qual es convoca concurs públic per a la concessió de subvencions per a galeristes de la Comunitat Valenciana. [2019/4150]  
BDNS (identif.): 450956.  
De conformitat amb el que es preveu en els articles 17.3 b i 20.8 a, de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades Nacional de Subvencions:  
http://www.pap.minhafp.gob.es/bdnstrans/index  
  
Primer. Adjudicatàries  
Podran ser adjudicatàries, les galeries d'art que desenvolupen les seues activitats en l'àmbit competencial de la Comunitat Valenciana. A l'efecte d'aquestes subvencions, s'entén com a galeries d'art, les persones físiques o jurídiques que tinguen com a activitat principal l'exposició oberta al públic d'obres d'art amb finalitat comercial.  
  
Segon. Objecte  
Col·laborar amb el funcionament i promoció de les activitats de les galeries d'art de la Comunitat Valenciana i de la seua participació en fires d'art nacionals i internacionals.  
Les activitats s'hauran desenvolupat o desenvoluparan, entre el dia 1 de novembre de 2018 i el 31 d'octubre de 2019, tots dos inclusivament.  
  
Tercer. Bases reguladores  
Ordre 54/2016, de 19 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions per a la internacionalització d'empreses i entitats culturals (DOGV 7878, 21.09.2016).  
  
Quart. Quantia  
L'import màxim global de les subvencions a concedir en aquesta convocatòria serà de 165.000,00 €.  
L'import màxim per adjudicatari serà de 25.000,00 €.  
  
Cinqué. Termini de presentació de sol·licituds  
El termini de presentació serà d'un mes, a comptar des de l'endemà de la publicació de la resolució en el Diari Oficial de la Generalitat Valenciana.  
  
Sisè. Altres dades  
Les subvencions estan acollides al règim de minimis.  
La presentació de les sol·licituds podrà ser presencial o telemàtica.  
Per a poder efectuar el pagament, els adjudicataris hauran de presentar, amb anterioritat al 15 de novembre de 2019, un compte justificatiu, de les despeses ocasionades per l'activitat o activitats per a les quals se sol·licita la subvenció.  
  
València, 16 d'abril de 2016.- El conseller d'Educació, Investigació, Cultura i Esport: Vicent Marzà Ibáñez.